CELEX: 62008CN0036
Language: et
Date: 2008-01-31 00:00:00
Title: Kohtuasi C-36/08: 31. jaanuaril 2008 . aastal esitatud hagi — Euroopa Ühenduste Komisjon versus Kreeka Vabariik

12.4.2008   
            
            
               ET
            
            
               Euroopa Liidu Teataja
            
            
               C 92/16
            
         31. jaanuaril 2008. aastal esitatud hagi — Euroopa Ühenduste Komisjon versus Kreeka Vabariik
   (Kohtuasi C-36/08)
   (2008/C 92/29)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: G. Zavvos ja H. Støvlbaek)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik võttis vastu ja jättis kehtima sellised õigusnormid nagu seaduse nr 3209/03 (Kreeka Riigi Teataja 304 A) artikli 29 lõiked d.1 ja d.2, mis ei ole kooskõlas direktiivi 93/16/EMÜ (1) artiklitega 30, 31 ja 36 ning kuna Kreeka Vabariik jättis eespool viidatud direktiivis kehtestatud tingimusi rikkudes väljastatud diplomid kehtetuks tunnistamata, siis rikkus Kreeka Vabariik selle direktiivi artiklitest 30, 31 ja 36 tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjoni väitel on seaduse nr 3209/03 artikli 29 lõigetes d.1 ja d.2 nimetatud arstidel omandatud õigused nõukogu direktiivi 93/16/EMÜ tähenduses; seetõttu võivad nad siseriikliku sotsiaalkindlustussüsteemi raames arstina praktiseerida ja neile on väljastatud tunnistus, millega tunnustatakse nende omandatud õigusi. Kuid üldarsti kutsetunnistuse väljastamine ilma et asjaomane isik oleks läbinud vastava valdkonna erialakoolitust, on vastuolus direktiivi artiklitega 30, 31 ja 36. Seetõttu peavad Kreeka ametiasutused tunnistama kehtetuks diplomid, mis väljastati direktiivi täiendavaid tingimusi rikkudes.
   
      (1)  Nõukogu 5. aprilli 1993. aasta direktiiv 93/16/EMÜ arstide vaba liikumise hõlbustamise ning nende diplomite, tunnistuste ja muude kvalifikatsiooni tõendavate dokumentide vastastikuse tunnustamise kohta (EÜT L 165, 7.7.1993, lk 1; ELT eriväljaanne 06/02, lk 86).